cyanic-selkie/wikianc huggingface dataset:
उदासीनता
उदासीनता (Apathy), मानसिक अस्वस्थताजन्य एक लक्षण। इसमें रोगी अपने अंतर में अत्यधिक तनाव एवं संघर्ष का अनुभव करता है। फलत: उसके मन में हर विषय, हर वस्तु के प्रति विराग पैदा हो जाता है। किसी भी वस्तु में न तो उसकी रुचि रह जाती है और न ही किसी कार्य के प्रति उसका उत्साह जगता है। सामान्यत: भावसंवेगों की उद्दीप्त कर सकने की क्षमता रखनेवाली परिस्थितियाँ भी इस रोग के रोगी में संवेगात्मक प्रतिक्रिया उत्पन्न करने में असमर्थ रहती हैं। सभी उत्तेजक रोगी के लिए निर्बल सिद्ध हो जाते हैं। यह असामयिक मनोभ्रंश अथवा मनोविदलन (स्किजोफ़्रीनिया) का एक प्रमुख लक्षण है जिसमें रोगी आत्मकेंद्रित ही नहीं हो जाता बल्कि बाह्य जगत् से पूर्णत: उदासीन भी रहने लगता है।
पौनली, द्वाराहाट तहसील
पौनली, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
दसौन्ति
दसौन्ति में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
महाश्येन
गरुड़/महाश्येन (ईगल) शिकार करने वाला बड़े आकार का पक्षी हैं। इस पक्षी को ऊँचाई से ही प्रेम है, धरातल से नहीं। यह धरातल की ओर तभी दृष्टिपात करता है, जब इसे कोई शिकार करना होता है। इसकी दृष्टि बड़ी तीव्र होती है और यह धरातल पर विचरण करते हुए अपने शिकार को ऊँचाई से ही देख लेता है। यूरेशिया और अफ्रीका में इसकी साठ से अधिक प्रजातियाँ स्पेसीज (species)पायी जाती हैं।
महाश्येन, फैल्कोनिफॉर्मीज़ (Falconiformes) गण, ऐक्सिपिटर (Accipitres) उपगण, फैल्कानिडी (Falconidae) कुल तथा ऐक्विलिनी (Aquilinae) उपकुल के अंतर्गत है। यह उपकुल दो वर्गों में विभाजित है। ये दो वर्ग ऐक्विला स्थल महाश्येन (Aquila Land Eagle) और हैलिई-एटस, जल महाश्येन (Haliaeetus Sea Eagle) हैं। इस श्येन परिवार में लगभग तीन सौ जातियाँ पाई जाती हैं। ये अनेक जातियाँ स्वभाव तथा आकार प्रकार में एक दूसरे से भिन्न होती हैं तथा विश्व भर में पाई जाती हैं।
प्राचीन काल से ही यह साहस एवं शक्ति का प्रतीक माना गया है। संभवत इन्हीं कारणों से सभी राष्ट्रों के कवियों ने इसका वर्णन किया है और इसे रूस, जर्मनी, संयुक्त राज्य आदि देशों में राष्ट्रीय प्रतीक के रूप में माना गया है। भारत में इसे गरुड़ की संज्ञा दी गई है तथा पौराणिक वर्णनों में इसे विष्णु का वाहन कहा गया है। संभवत: तेज गति और वीरता के कारण ही यह विष्णु का वाहन हो सका है।
अन्य देशों के भी पौराणिक वर्णनों में इसका वर्णन आता है, जैसे स्कैंडेनेविया में इसे तूफान का देवता माना गया है और यह बताया गया है कि यह देव स्वर्ग लोक के एक छोर पर बैठकर हवा का झोंका पृथ्वी पर फेंकता है। ग्रीसवासियों की, प्राचीन विश्वास के अनुसार, ऐसी धारणा है कि उनके सबसे बड़े देवता, ज़्यूस (Zeus), को इस महाश्येन ने ही सहायतार्थ वज्र प्रदान किया था।
भगवान् विष्णु का वाहन होकर भी इस पक्षी की मनोवृत्ति अहिंसक नहीं है। यह मांसभक्षी, अति लोलुप और प्रत्यक्षत: हानि पहुँचानेवाला होता है, तथापि यह उन बहुत से पक्षियों को समाप्त करने में सहायक है, जो कृषि एवं मनुष्यों को हानि पहुँचाते हैं। साथ ही साथ यह हानि पहुँचानेवाले सरीसृप तथा छोटे छोटे स्तनी जीवों को भी समाप्त करता है और इस प्रकार जंतुसंसार का संतुलन बनाए रखता है।
यशवर्धन कुमार सिन्हा
यशवर्धन कुमार सिन्हा (जन्म ४ अक्टूबर १९५८) एक भारतीय राजनयिक है जो भारतीय विदेश सेवा से संबंधित है। वह यूनाइटेड किंगडम में भारत के पूर्व उच्चायुक्त भी हैं। उन्होंने १ जनवरी, २०१९ को केंद्रीय सूचना आयुक्त के रूप में शपथ ली।
अक्टूबर २०२०में, उन्हें भारत के मुख्य सूचना आयुक्त के रूप में चुना गया।
पूरबिया एक्स्प्रेस ५२७९
पूरबिया एक्स्प्रेस 5279  भारतीय रेल द्वारा संचालित एक मेल एक्स्प्रेस ट्रेन है। यह ट्रेन सहरसा जंक्शन रेलवे स्टेशन (स्टेशन कोड:SHC) से 10:35AM बजे छूटती है और दिल्ली आदर्श नगर रेलवे स्टेशन (स्टेशन कोड:ANDI) पर 02:10PM बजे पहुंचती है। इसकी यात्रा अवधि है 27 घंटे 35 मिनट।
कबी, सिक्किम
कबी (Kabi) भारत के सिक्किम राज्य के उत्तर सिक्किम ज़िले में स्थित एक गाँव है। समीप ही कबी लोंगत्सोक का ऐतिहासिक व धार्मिक स्थल है।
नोकिया ६८२०
नोकिया ६८२०, नोकिया द्वारा बनाया गया एक मोबाइल फ़ोन उपकरण है।
अमृत संस्कार
अमृत संस्कार या अमृत सांचर (जिसे खांडे दे पाहुल भी कहा जाता है) दीक्षा का सिख समारोह है जो बपतिस्मा से मिलता जुलता है। अमृत गोचर दीक्षा संस्कार गुरु गोबिंद सिंह द्वारा शुरू किया गया था जब उन्होंने 1699 में खालसा की स्थापना की थी।
एक सिख जिसे खालसा में शुरू किया गया है, को सिंह (पुरुष) या कौर (महिला) के बाद "अमृतधारी" या "खालसा" के रूप में नामित किया गया है। दीक्षा लेने वालों से अपेक्षा की जाती है कि वे स्वयम को वाहेगुरु को समर्पित करें और खालसा राज की स्थापना के लिए काम करें।
जकाया किक्वेते
जकाया म्रिशो किक्वेते (Jakaya Mrisho Kikwete)(जन्म 7 अक्टूबर 1950) एक तंज़ानियाई राजनेता हैं जो कि 2005 से 2015 के दौरान तंज़ानिया के चौथे राष्ट्रपति के तौर पर कार्यरत रहे। राष्ट्रपति चुने जाने के पूर्व वे अपने पूर्ववर्ती बेंजामिन म्पाका के अधीन 1995 से 2005 तक विदेश और अंतरराष्ट्रीय सहकारिता मंत्री रहे। उन्होंने 2008-2009 में अफ्रीकी संघ के चेयरपर्सन और 2012-2013 में दक्षिणी अफ्रीकी विकास समुदाय (शांति, रक्षा और सुरक्षा की त्रयी) के अध्यक्ष के तौर पर अपनी सेवा प्रदान की।
संग्रह
संग्रह एक हिन्दी शब्द है।
मूल
मूल संस्‍कृत में इसका वि‍भाजन इस प्रकार कि‍या जा सकता है- सम् उपसर्ग + ग्रह् धातु (ग्रह् अर्थात् ग्रहण करना)
कोसतास मरताकिस
कोन्सटान्टीनोस "कोसतास" मरताकिस (Κώστας Μαρτάκης) यूनानी गायक और मॉडल हैं। मरताकिस ने 2006 में अल्फ़ा टीवी पर प्रसारित हुए प्रतिभा कार्यक्रम ड्रीम शो में भाग लिया तथा इसके द्वारा इन्हें ख्याति प्राप्त हुई। कार्यक्रम में अपनी भागीदारी के पश्चात् इन्होंने तीन स्टूडियो एल्बम रिलीज़ किए तथा यूरोविज़न गीत प्रतियोगिता 2008 में अपने देश का प्रतिनिधित्व किया। 2011 में मरताकिस ने अमेरिकी नृत्य कार्यक्रम डांसिंग विद द स्टार्स के यूनानी संस्करण के द्वितीय सीज़न में हिस्सा लिया और दूसरा स्थान अर्जित किया।
माया हनुमानजी
माया हनुमानजी मॉरिशस की नेशनल असेम्बली की स्पीकर है।
जुब्बल-कोटखाई विधानसभा निर्वाचन क्षेत्र, हिमाचल प्रदेश
जुब्बल-कोटखाई विधानसभा निर्वाचन क्षेत्र हिमाचल प्रदेश विधानसभा के 68 निर्वाचन क्षेत्रों में से एक है। शिमला जिले में स्थित यह निर्वाचन क्षेत्र अनारक्षित है। 2021 में इस क्षेत्र में कुल 70,792 मतदाता थे।
चुनावी आंकड़े
कालक्रम
शंकरदेव शिशू विद्या निकेतन,भुरागाँव
शंकरदेव शिशु विद्या निकेतन, भूरागाँव एक बक्तिगत माध्यम का बिद्यालय है, जो कि मरिगाँव जिले के भूरागाँव में स्थित है। यह शिशु शिक्षा समिति, असम के अधीन है।
भौगोलिक स्थिति
यह स्कूल असम के मोरीगांव जिले के भूरागांव इलाके में स्थित है। वर्तमान में लगभग 565 छात्र, 26 शिक्षक और 1 तृतीय श्रेणी और 4 चतुर्थ श्रेणी कर्मचारी हैं। इसे असमिया माध्यम में पढ़ाया जाता है। अंकुर, मुकुल प्री-प्राइमरी से दसवीं कक्षा तक कुल 12 कक्षाएं हैं। निकेतन विद्या भारती की तर्ज पर बनाया गया है। स्कूली परीक्षाएं मोरीगांव जिला परीक्षा परिषद के तहत आठवीं कक्षा तक और असम माध्यमिक शिक्षा परिषद के तहत नौवीं-दसवीं कक्षा तक आयोजित की जाती हैं।
इतिहास
भारतीय आदर्शों के अनुरूप शिक्षा प्रणाली में बदलाव लाने के उद्देश्य से अखिल भारतीय शैक्षणिक संस्थान विद्या भारती के तत्वावधान में कुछ शिक्षाविदों द्वारा असम में शिशु शिक्षा समिति, असम का गठन किया गया था। असम में पहला बाल कुंज इस संगठन के तत्वावधान में 1979 में महापुरुष श्रीमंत शंकरदेव की जयंती पर अंबिकागिरी नगर, गुवाहाटी में स्थापित किया गया था। इस स्कूल के बाद शंकरदेव शिशु निकेतन, विष्णुपथ चला और धीरे-धीरे ये स्कूल असम के विभिन्न हिस्सों में स्थापित हो गए।
निकेतन की स्थापना 31 जनवरी 2004 को कुछ स्थानीय जागरूक लोगों के प्रयास से हुई थी। स्थापना के समय शिक्षण की शुरूआत तीन कक्षाओं अंकुर, मुकुल एवं प्रथम से की गई थी। कई कठिनाइयों के कारण निकेतन को दो बार स्थानांतरित करना पड़ा। अंत में, निकेतन को भूरागांव के बरदुबटुप में शिव मंदिर के पास स्थायी रूप से स्थानांतरित कर दिया गया।
अग्निपथ (1990 फ़िल्म)
{{About||इस फ़िल्म की रीमेक के लिए|अग्निपथ {{Infobox Film नीलम, डैनी डेन्जोंगपा, आलोक नाथ, रोहिणी हट्टंगड़ी, टिन्नू आनन्द, विक्रम गोखले, अर्चना पूरन सिंह, शरत सक्सेना, गोगा कपूर, मोंटी, अवतार गिल,
}} अग्निपथ 1990 में बनी हिन्दी भाषा की फिल्म है। आज क्लासिक में गिनी जाने वाली ये फिल्म टिकट खिड़की पर असफ़ल रही थी। अमिताभ बच्चन के अभिनय की आलोचना हुई लेकिन मिथुन चक्रवर्ती के अभिनय को समीक्षकोँ और दर्शकोँ दोनोँ का प्यार मिला। हालाँकि अमिताभ तथा मिथुन दोनोँ को अभिनय के लिए पुरस्कार मिला।
दुर्ग लोक सभा निर्वाचन क्षेत्र
दुर्ग लोक सभा निर्वाचन क्षेत्र भारत के छत्तीसगढ़ राज्य का एक लोक सभा निर्वाचन क्षेत्र है।
राजपुर करन गाँव, तिरवा (कन्नौज)
राजपुर करन तिरवा, कन्नौज, उत्तर प्रदेश स्थित एक गाँव है।
पूरबिया एक्स्प्रेस ५२८०
पूरबिया एक्स्प्रेस 5280  भारतीय रेल द्वारा संचालित एक मेल एक्स्प्रेस ट्रेन है। यह ट्रेन दिल्ली आदर्श नगर रेलवे स्टेशन (स्टेशन कोड:ANDI) से 03:45PM बजे छूटती है और सहरसा जंक्शन रेलवे स्टेशन (स्टेशन कोड:SHC) पर 06:50PM बजे पहुंचती है। इसकी यात्रा अवधि है 27 घंटे 5 मिनट।
नोकिया ६८२२
नोकिया ६८२२, नोकिया द्वारा बनाया गया एक मोबाइल फ़ोन उपकरण है।
2010 शीतकालीन ओलंपिक में घाना
घाना ने 2010 के शीतकालीन ओलंपिक में वैंकूवर, ब्रिटिश कोलंबिया, कनाडा में भाग लिया। खेलों में देश की भागीदारी ने अपनी शीतकालीन ओलंपिक की शुरुआत की, हालांकि 1952 से ही उसने ग्रीष्मकालीन ओलंपिक में हिस्सा लिया था। 2010 के शीतकालीन खेलों के लिए प्रतिनिधिमंडल में एक अल्पाइन स्कीयर, क्वैम एनकरुमा-एचेम्पोंग शामिल थे, जिसे "हिम तेंदुए" भी कहा जाता है। वह राष्ट्र के परेड में देश का झंडा वाहक भी था।
दाने
दाने में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
वरणावती
महारानी वरणावती, महाराज अहिबरन कि पत्नी है। इनका जन्म बरन(बुलंदशहर) मे हुआ था।
जीवन परिचय
महारानी वरणावती का जन्म बरन(बुलंदशहर) मे हुआ था। यह बुलंदशहर की महरानी थी। इनका विवाह महान महाराज अहिबरन से हुआ था जो बुलंदशहर पर राज किया करते थे।
सरस्वती राणे
सरस्वती राणे (4 अक्टूबर, 1913 - 10 अक्टूबर, 2006) हिंदुस्तानी शास्त्रीय शैली की भारतीय शास्त्रीय गायिका थीं। वह किराने घराना के संस्थापक उस्ताद अब्दुल करीम खाँ (1872-1937) की बेटी थीं। उनके परिवार की लंबी और महान संगीत परंपरा थी। उन्होंने अपने बड़े भाई सुरेशबाबू माने और बड़ी बहन हीराभाई बादोडेकर से किराना घराना शैली में प्रारंभिक शिक्षा प्राप्त की। वह दोनों स्वयं अपने समय के भारतीय शास्त्रीय संगीत के प्रमुख हस्ती थे। बाद में उन्होंने बड़ी बहन हीराभाई बादोडेकर के साथ जुगलबंदी शैली में भी गीत गाये।
प्रांरभिक शिक्षा
सरस्वती राणे 4 अक्टूबर, 1913 को उस्ताद अब्दुल करीम खाँ (1872-1937) और ताराबाई माने के यहाँ सकीना के रूप में जन्मीं। वह संगीत घराने में पली-बढ़ीं। अपने पति से अलग होने के बाद उनकी माँ ताराबाई ने अपने सभी पांच बच्चों का नाम बदल दिया; इसलिए सकीना कुमारी सरस्वती माने बन गई। उन्होंने उनके भाई सुरेशबाबू माने से संगीत में दीक्षा ली। बाद में 1930 के बाद उन्होंने अपनी बहन हीराभाई बादोडेकर से भी सीखना शुरू किया।
करियर
सरस्वतीबाई ने अपने संगीत कैरियर की शुरुआत सात वर्ष की आयु में संगीत नाटक, संगीत एकच पायल आदि जैसे नाटकों में मंचीय अभिनय के साथ की थी। कम आयु यानी 1929 से ही, उन्होंने पूरे भारत भर में बालगंधर्व जैसे प्रसिद्ध कलाकारों के साथ प्रमुख भूमिकाओं में अभिनय करना शुरू किया। 1933 में, उन्होंने आकाशवाणी पर प्रदर्शन करना शुरू किया। उन्होंने 1990 तक सार्वजनिक प्रदर्शन से अपनी सेवानिवृत्ति की घोषणा तक शीर्ष ग्रेड कलाकार के रूप में ऑल इंडिया रेडियो पर प्रदर्शन जारी रखा।
वह हिन्दी और मराठी फिल्मों के लिए पार्श्व गायिकी करने वाली पहली महिला कलाकारों में से थीं। उन्होंने हिन्दी फिल्म, सरगम (1950) और भूमिका (1977) के लिए गायिकी की।
उमाशंकर दीक्षित
उमाशंकर दीक्षित जी का जन्म 12 जनवरी, 1901 ई. को उन्नाव, उत्तर प्रदेश मे हुआ था इनके पिता का नाम राम सरूप तथा माता का नाम शिव प्यारी देवी था। इनके एकमात्र पुत्र का नाम विनोद दीक्षित था। इन्होंने स्वतंत्रता सेनानी के रूप मे 'असहयोग आन्दोलन' में भाग लिया। गणेश शंकर विद्यार्थी के सहयोगी थे। इनके जीवन पर स्वामी विवेकानन्द, रामतीर्थ और गांधीजी के विचारों का गहरा प्रभाव था।
उमाशंकर दीक्षित (अंग्रेज़ी: Umashankar Dikshit; जन्म- 12 जनवरी, 1901 ई., उन्नाव, उत्तर प्रदेश; मृत्यु- 30 मई, 1991, नई दिल्ली) 'भारतीय स्वतंत्रता आंदोलन' के पुरोधा एवं मानवता के पुजारी और राष्ट्रवाद के अग्रदूत थे। उन्होंने भारत में उन्नाव के नाम का गौरव बढ़ाया। उमाशंकर दीक्षित ने केंद्रीय गृहमंत्री व राज्यपाल जैसे महत्त्वपूर्ण पदों पर रहकर स्वयं के हित लाभ को त्याग कर राष्ट्र की सच्ची सेवा की और उसके लिए सदैव समर्पित रहे। तमाम व्यस्तता के बाद भी वे लोगों से परिवार की तरह मिलते थे। वे कर्नाटक और पश्चिम बंगाल के राज्यपाल रहे थे।
जन्म तथा शिक्षा
स्वतंत्रता सेनानी उमाशंकर दीक्षित का जन्म 12 जनवरी, 1901 ई. को उन्नाव ज़िला, उत्तर प्रदेश में हुआ था। इनके पिता का नाम राम सरूप और माता का नाम शिव प्यारी था। अपनी प्रारम्भिक शिक्षा पूर्ण करने के बाद उमाशंकर दीक्षित ने उच्च शिक्षा 'क्रिस्ट चर्च कॉलेज', कानपुर से प्राप्त की थी।
परिवार
उमाशंकर दीक्षित के पुत्र विनोद दीक्षित 'भारतीय प्रशासनिक सेवा' (आईएएस) के सदस्य थे और उनका विवाह शीला दीक्षित से हुआ था, जो दिल्ली की मुख्यमंत्री रही हैं। उमाशंकर दीक्षित के पौत्र संदीप दीक्षित पूर्वी दिल्ली से संसद में कांग्रेस के सदस्य रह चुके हैं।
स्वतंत्रता सेनानी
जब उमाशंकर दीक्षित बी.ए. प्रथम वर्ष के छात्र थे, तभी 'असहयोग आन्दोलन' में सम्मिलित हो गए थे। वे गणेश शंकर विद्यार्थी के सहयोगी थे। उन जीवन पर स्वामी विवेकानन्द, रामतीर्थ और गांधीजी के विचारों का गहरा प्रभाव था। जेल यात्राओं में स्वाध्याय से उन्होंने विविध विषयों का पर्याप्त ज्ञान प्राप्त कर लिया था। मोतीलाल नेहरू और जवाहरलाल नेहरू से उनका निकट का सम्बन्ध था।
राज्य सभा सदस्य
उमाशंकर दीक्षित कांग्रेस कार्य समिति के सदस्य और कोषाध्यक्ष थे। वे कुछ वर्षों तक 'नेशनल हेराल्ड' आदि पत्रों के प्रबंध संचालक भी रहे थे। तदुपरान्त वे राज्य सभा के सदस्य चुन लिए गए। उनको केंद्र सरकार में नगर निर्माण, स्वास्थ्य एवं परिवार कल्याण, यातायात और गृहमंत्री का पदभार सौंपा गया। उमाशंकर दीक्षित जी पहली बार 26/04/1961 से 02/04/1964 तक तथा 	03/04/1964 से 02/04/1970 तक दूसरी बार तथा 03/04/1970 से 02/04/1976 तक तीसरी बार राज्यसभा सदस्य रहे।
निधन
उमाशंकर दीक्षित का निधन 90 वर्ष की आयु में 30 मई, 1991 को नई दिल्ली में हुआ।
सन्दर्भ
1. https://web.archive.org/web/20070927190733/http://rajbhavankolkata.gov.in/html/governors07.htm
2. https://web.archive.org/web/20190116100245/http://164.100.47.5/HindiNewMembers/alphabeticallist_all_terms.aspx
टर्मिनेटर: डार्क फेट
फिल्म में लिंडा हैमिल्टन ने सारा कोनोर और अर्नोल्ड श्वार्ज़नेगर की भूमिका में वापसी करते हुए 28 साल बाद अभिनेताओं को फिर से एक टी -800 टर्मिनेटर के रूप में उनकी भूमिका को दोहराया। कलाकारों में मैकेंजी डेविस, नतालिया रेयेस और गेब्रियल लूना नए पात्रों के रूप में शामिल हैं। टर्मिनेटर 2 की घटनाओं के 25 साल बाद सेट की गई फिल्म दानी रामोस (रेयेस) को खत्म करने के लिए 2020 तक समय - समय पर रेव -9 नामित एक उन्नत टर्मिनेटर (लूना) भेजने वाली मशीनों को देखती है, जिनकी किस्मत भविष्य से जुड़ी है। प्रतिरोध ग्रेस (डेविस), एक संवर्धित सैनिक को भी भेजता है, समय के साथ दानी की रक्षा करता है, जबकि वे सारा कोनोर (हैमिल्टन) और एक उम्र बढ़ने वाले टी -800 टर्मिनेटर (श्वार्ज़नेगर) से जुड़ जाते हैं।
टर्मिनेटर के लिए फिल्मांकन : हंगरी, स्पेन और संयुक्त राज्य अमेरिका में जून से नवंबर 2018 तक डार्क फेट हुआ। उत्तरी अमेरिका में पैरामाउंट पिक्चर्स और अन्य प्रदेशों में 20 वीं शताब्दी फॉक्स द्वारा वितरित, फिल्म को संयुक्त राज्य अमेरिका में 1 नवंबर, 2019 को रिलीज़ किया गया था। इसे आलोचकों से मिश्रित समीक्षाएं मिलीं, जिन्होंने इसे पिछली किश्तों में सुधार माना और प्रदर्शनों और एक्शन दृश्यों की प्रशंसा की, लेकिन पुनर्नवीनीकरण कथानक बिंदुओं, कथा विकल्पों और मताधिकार के कथित स्त्रीकरण की आलोचना की। टर्मिनेटर: डार्क फेट एक बॉक्स-ऑफिस बम था, जिसकी अनुमानित उत्पादन बजट 185-196 मिलियन डॉलर के मुकाबले $ 261 मिलियन थी। $ 450–480 मिलियन के ब्रेक-ईवन बिंदु के साथ, इसमें शामिल स्टूडियो के लिए नुकसान $ 130 मिलियन तक पहुंच गया।
संक्षेप
एक संवर्धित मानव और सारा कॉनर को एक उन्नत तरल टर्मिनेटर को एक युवा लड़की को शिकार करने से रोकना चाहिए, जिसका भाग्य मानव जाति के लिए महत्वपूर्ण है।
कास्ट
अर्ल बोएन टर्मिनेटर 2: जजमेंट डे से अभिलेखीय फुटेज में डॉ। सिलबरमैन के रूप में दिखाई देते हैं।
विकास
दिसंबर 2013 तक, स्काइडांस प्रोडक्शंस टर्मिनेटर जेनिसिस के लिए फिल्मों की एक नई त्रयी शुरू करने की योजना बना रहा था। Genisys सीक्वल 19 मई, 2017 और 29 जून, 2018 को रिलीज़ होने वाले थे।  नियोजित त्रयी में दूसरी फिल्म के लिए, अभिनेता अर्नोल्ड श्वार्ज़नेगर को टी -800 के रूप में अपनी भूमिका को फिर से बनाना था। टर्मिनेटर जेनिसिस को स्काइडेंस के संस्थापक डेविड एलिसन द्वारा निर्मित किया गया था, और 2015 में रिलीज़ किया गया था, लेकिन इसके निराशाजनक बॉक्स ऑफिस प्रदर्शन ने नियोजित त्रयी के विकास को रोक दिया।   स्काईडांस के मुख्य रचनात्मक अधिकारी डाना गोल्डबर्ग ने अक्टूबर 2015 में कहा था कि वह "यह नहीं कहेगी [फ्रेंचाइज़ी] होल्ड पर है, इतना फिर से समायोजित हो रहा है"। गोल्डबर्ग के अनुसार, जेनिसिस ' निराशाजनक घरेलू प्रदर्शन के बावजूद, कंपनी दुनिया भर में अपने नंबरों से खुश थी और अभी भी नई फिल्में बनाने का इरादा रखती थी। अगली कड़ी का उत्पादन 2016 से पहले शुरू नहीं होगा क्योंकि कंपनी ने जेनिसिस के बाद अपनी दिशा निर्धारित करने के लिए बाजार अनुसंधान की योजना बनाई है। जेनिसिस सीक्वल को अंततः रद्द कर दिया गया था।
कैमरन फिल्म के साथ जनवरी 2017 तक शामिल थे, और एलिसन साइंस फिक्शन लेखकों के बीच एक लेखक की खोज कर रहे थे, इस इरादे से कि मिलर ने निर्देशित किया था। बाद में महीने में, एलिसन ने कहा कि साल के अंत से पहले मताधिकार के भविष्य के बारे में एक घोषणा होगी, यह कहते हुए कि यह एक ऐसी दिशा में होने वाला था जो "प्रशंसकों को वास्तव में टी 2 के बाद से चाहता था" की निरंतरता प्रदान करेगा। । जुलाई 2017 में, कैमरन ने कहा कि वह एलिसन के साथ फिल्मों की त्रयी स्थापित करने और उनकी देखरेख करने के लिए काम कर रहे थे। श्वार्ज़नेगर के शामिल होने का इरादा था, लेकिन नए पात्रों और "बेटन पास" करने के लिए भी।
रिहाई
यह फिल्म 23 अक्टूबर, 2019, को यूके में रिलीज़ हुई थी और 1 नवंबर, 2019 को उत्तरी अमेरिका में पैरामाउंट पिक्चर्स, चीन में टेनसेंट पिक्चर्स और उत्तरी अमेरिका और चीन के बाहर 20 वीं सेंचुरी फॉक्स द्वारा रिलीज़ की गई थी। 19 अक्टूबर, 2019 को, अल्मो ड्राफ्शहाउस सिनेमा ने 15 सिनेमाघरों में फिल्म की आश्चर्यजनक स्क्रीनिंग की मेजबानी की, जो टर्मिनेटर 2: जजमेंट डे की स्क्रीनिंग के रूप में प्रच्छन्न थी। अमेरिका में फिल्म का प्रीमियर कार्यक्रम 28 अक्टूबर, 2019 को हॉलीवुड के टीसीएल चीनी रंगमंच पर आयोजित किया जाना था, लेकिन इसे पास के जंगल की आग की वजह से रद्द कर दिया गया था।
होम मीडिया
अपनी नाटकीय रिलीज़ के बाद, फिल्म को 14 जनवरी, 2020 को डिजिटल रूप से रिलीज़ किया गया, इससे पहले कि 4K अल्ट्रा एचडी, ब्लू-रे, और डीवीडी को 28 जनवरी को रिलीज़ किया गया था। हटाए गए कई दृश्यों को होम वीडियो रिलीज़ के साथ शामिल किया गया था, जिसमें से एक में सारा को पता चलता है कि कार्ल ने एलिसिया को उसके अतीत और हत्या की मशीन के रूप में उसके वास्तविक स्वभाव की जानकारी दी है। एक अन्य दृश्य में, सारा ग्रेस और दानी द्वारा चोरी करने के बाद राजमार्ग पर एक व्यक्ति के वाहन को अपहरण कर लेती है। एक अन्य दृश्य में गार्ड द्वारा हमला किए जा रहे पात्रों को दर्शाया गया है क्योंकि वे सीमा की ओर यात्रा करते हैं। हटाए गए एक दृश्य में ग्रेस को खुद को एक बड़ी दानी के लिए स्वेच्छा से दिखाया गया है ताकि वह उसे अतीत में भेज सके।
नाडर सरस्वती कॉलेज ऑफ इंजीनियरिंग एंड टेक्नोलॉजी
नाडर सरस्वती कॉलेज ऑफ इंजीनियरिंग एंड टेक्नोलॉजी (Nadar Saraswathi College of Engineering and Technology) थेनी, तमिल नाडु में स्थित एक तकनीकी शिक्षा संस्थान हैं।
इंसाफ (1987 फ़िल्म)
इंसाफ 1987 में बनी हिन्दी भाषा की फ़िल्म है।
स्वरूप
स्ववरूप का अर्थ है - अपनी-अपनी विशेषता से युक्त।outer body vision
किसी व्यक्ति या वस्तु का बाह्य आकार या संरचना या बनावट। जिससे उस व्यक्ति या वस्तु के रूप के बारे में पता चलता हो।
पिनाकिनी एक्स्प्रेस २७१२
पिनाकिनी एक्स्प्रेस 2712  भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई सेंट्रल रेलवे स्टेशन (स्टेशन कोड:MAS) से 02:05PM बजे छूटती है और विजयवाडा जंक्शन रेलवे स्टेशन (स्टेशन कोड:BZA) पर 09:10PM बजे पहुंचती है। इसकी यात्रा अवधि है 7 घंटे 5 मिनट।
पातलपोखरी, पिथौरागढ (सदर) तहसील
पातलपोखरी, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
रुकनुद्दीन बेबर्स
रुकनुद्दीन बेबर्स (जन्म: 1223/1228 - मृत्यु: 1 जुलाई 1277) सैफ़ अल-दीन क़त्ज़ के उत्तराधिकारी थे, बहरी मामलुक वंश में मिस्र का चौथा सुल्तान। वह मिस्र की सेना के कमांडरों में से एक था जिसने सातवें धर्मयुद्ध में फ्रांस के राजा लुई XIV को हराया था। उन्होंने 1260 में ऐन गोलियत की लड़ाई में मिस्र की सेना के मोहरा का नेतृत्व भी किया,जिसने मंगोल सेना की पहली हार में महत्वपूर्ण भूमिका निभाई। इस लड़ाई को इतिहास में एक महत्वपूर्ण मोड़ माना जाता है।
बेयबर्स मामलुक साम्राज्य का पहला प्रमुख शासक है। उसने 1260 से 1277 तक 17 वर्षों तक मिस्र और सीरिया पर शासन किया। वह हलाकू खान और दिल्ली के गयासुद्दीन बलबन के समकालीन थे। वह मूल रूप से एक क़पचक तुर्क था जिसे गुलाम बनाए जाने के बाद क़पचक में बेच दिया गया था। कहा जाता है कि मंगोलों ने उसे गुलाम भी बनाया और सीरिया में बेच दिया था।
मृत्यु
1 जुलाई 1277 को दमिश्क में बैबर्स की मृत्यु हो गई, जब वह 53 वर्ष के थे। उनका निधन कुछ अकादमिक अटकलों का विषय रहा है।उन्हें दमिश्क में अज़-ज़हिरिया पुस्तकालय में दफनाया गया था।
इन्हें भी देखें
ग़ज़नवी साम्राज्य
ख्वारिज्मी साम्राज्य
दिल्ली ग़ुलाम राजवंश
आनुभविक मनोविज्ञान
आनुभविक मनोविज्ञान (एम्पिरिकल साइकॉलॉजी) अनुभव पर आधारित मनोविज्ञान जिसके अंतर्गत व्यवस्थित प्रयोग तथा वैज्ञानिक निरीक्षण की प्रणाली प्रयुक्त की जाती है। यह तार्किक मनोविज्ञान से सर्वथा भिन्न है क्योंकि तार्किक मनोविज्ञान सामान्य दार्शनिक सिद्धांत से निष्कर्षित निगमन (डिडक्शन) पर आधारित होता है। कभी-कभी इसे प्रायोगिक मनोविज्ञान (एक्सपेरिमेंटल साइकॉलॉजी) से भी अलग माना जाता है। कारण, प्रायोगिक मनोविज्ञान में तर्क कम और वर्णन अधिक किया जाता है। आनुभविक मनोविज्ञान के आविष्कर्ता के रूप में गुस्ताव थियोडोर फेकनर (1801-1887) का नाम प्रसिद्ध है और आनुभविक पद्धति को मनोवैज्ञानिक सिद्धांत से संबद्ध करनेवाले फ्रांज बेंटानो (1838-1917) थे।
वाष्पक
वाष्पक या ब्वायलर (Boiler) एक बन्द पात्र होता है जिसमें जल या कोई अन्य द्रव गरम किया जाता है। इसमें गरम करने (उबालने) से उत्पन्न वाष्प को बाहर निकालने की समुचित व्यवस्था भी होती है जिससे वाष्प को विभिन्न प्रक्रमों या गर्म करने के लिये उपयोग में लाया जा सके। इसकी डिजाइन इस प्रकार की होती है कि गर्म करने पर कम से कम उष्मा बर्बाद हो तथा यह वाष्प का दाब भी सहन कर सके।
इसमें गरम किया हुआ या वाष्पीकृत तरल को निकालकर विभिन्न प्रक्रमों में या ऊष्मीकरण के लिये प्रयुक्त किया जाता है, जैसे- जल का ऊष्मीकरण, केन्द्रीय ऊष्मीकरण, वाष्पक-आधारित शक्ति-उत्पादन, भोजन बनाने और सफाई आदि के लिये।
इतिहास
यूरोप के इतिहास में बायलरों का उल्लेख यूनान और रोम के साम्राज्यों के समय से ही देखने में आ रहा है, लेकिन उनका आधुनिक रूप में विकास बहुत धीरे धीरे हुआ है। शक्ति उत्पादन करने के लिए वाष्प का उपयोग १९वीं शताब्दी से आरंभ हुआ, लेकिन जब ट्रेविथिक (Trivithick) ने उच्च दाब के वाष्प का उपयोग अपने इंजनों में किया, इससे पहले बॉयलर का कौन सा अंग कितना मजबूत और किस धातु का हो इसकी ओर किसी का ध्यान नहीं गया था। उन्नीसवीं शताब्दी के आरम्भिक दिनों तक जो लोग किसी भी काम के लिए बॉयलर बनाते थे, वे या तो अपने उपलब्ध साधनों और सुविधा के अनुसार, अथवा जहाँ उसे बैठाना है उस जगह के अनुसार, उसकी आकृति बना लेते थे। आरंभ में बॉयलर ताँबे की चादरों से और बाद में पिटवें लोहे से बनाने लगे।
मजबूती और दाब सहन करने की दृष्टि से बॉयलर की सर्वोत्तम आकृति गोल ही होनी चाहिए, लेकिन इसे बिलकुल सही बनाने, स्थिरतापूर्वक टिकाकर बैठाने और आग की गरमी को अधिक से अधिक मात्रा में पानी तक पहुँचाकर पानी को वाष्प बनाने में बड़ी झंझटें और कठिनाइयाँ पड़ती हैं। मजबूती की दृष्टि से गोलाकार के बाद दूसरी सबसे उत्तम आकृति बेलनाकार है। अत: जब से वाष्प का उपयोग शक्ति उत्पादन के लिए होने लगा तब से बायलर बेलनाकार ही बनाए जाते हैं, चाहे वे अकेले एक ही ढोल के रूप में हों अथवा अनेक ढोलों के संयुक्त रूप में, अथवा ढोलों और अनेक नलियों के संयुक्त रूप में। बॉयलरों के बनाने और संचालन के निमित्त, जनता की सुरक्षा और बॉयलरों की कार्यक्षमता की दृष्टि से एक अलग शास्त्र ही बन गया है, जिसके कुछ आवश्यक वैज्ञानिक नियम राज्यों के विधान में भी आ गए हैं। इनका पालन करने के लिए बॉयलरों का प्रत्येक प्रयोगकर्ता बाध्य है।
प्रकार
बॉयलरों को उनकी बनावट के अनुसार दो मुख्य वर्गों में बाँटा जाता है :
अग्नि-नलिका बॉयलर
अग्नि-नलिका बॉयलरों में कॉर्निश बॉयलर सबसे पुराने प्रकार का है। इसकी बनावट बहुत ही सरल होती है, जिसके कारण यह आजकल भी काम में आता है। इसमें एक ही धूम्रवाहिनी नलिका होती है, जिसके आगे के भाग में भट्ठी बनी होती है। आजकल यह बॉयलर छोटी बड़ी कई मापों में बनाया जाता है। इसकी छोटी से छोटी माप व्यास में चार फुट के लंबाई में १० फुट होती है और बड़ी से बड़ी माप ६ फुट ६ इंच व्यास में तथा लंबाई में २४ फुट होती है। इसमें एक ही भट्ठी और धूम्रवाहिनी होती है, अत: बड़ी माप के बॉयलर में कोयला ठीक प्रकार से नहीं जल पाता और उसके बृहद् आकार के अनुपात से उसका तप्त धरातल भी कम रहता है। इसलिए कॉर्निश प्रकार के बॉयलर में दो भट्ठियाँ बराबर बराबर बना देने से वही लैंकाशायर बॉयलर कहलाने लगता है। इनकी अन्य बनावटें एक सी ही होती हैं। छोटे से छोटे लंकाशायर बॉयलर का व्यास ५ फुट, ६ इंच और लंबाई १६ फुट होती है, तथा बड़े से बड़े का व्यास १० फुट और लंबाई ३० फुट होती है। अनेक बार इसमें तीन भट्ठियाँ भी बना दी जाती हैं। कॉर्निश और लैकाशायर बॉयलरों में साधारणतया वष्प की दाब १८० पाउंड प्रति वर्ग इंच तक होती है। इन दोनों प्रकार के बॉयलरों को अंत: प्रज्वलित बॉयलर भी कह सकते हैं, वैसे तो इनमें अग्नि की ज्वालाएँ भट्ठी के पीछे की तरफ से घूमकर बॉयलर को बाहर की तरफ से भी तपाती हैं।
बहुनलिका बॉयलर (Multitubular boiler)
कॉर्निश और लैंकाशायर बॉयलरों में एक से अधिक भट्ठी और बड़े बड़े व्यास की धूम्रवाहिनी लगा देने पर भी उनका तप्त धरातल इच्छानुसार नहीं बढ़ने पाता। अत: इस उद्देश्य की पूर्ति के लिए कई प्रकार के बॉयलरों में बड़ी अग्निनलिकाएँ लगाने के बदले छोटे व्यास की अनेक धूम्र नलिकाएँ लगा दी जाती हैं, जिनके कारण बॉयलर बहुनलिका बॉयलर कहलाते हैं। यह बाह्यत: प्रज्वलित (externally fired) और अंत: प्रज्वलित (internally fired), दोनों ही प्रकार के हो सकते हैं। बाह्यत: प्रज्वलित बॉयलर उन वन्य प्रधान क्षेत्रों में काम में लाए जाते हैं जहाँ जंगलों में ही लकड़ी चीरने की आरा मशीनें बैठाई जाती हैं। ये आकार में काफी छोटे और हलके होने के कारण सुवाह्य होते हैं। इस कारण इन्हें ले जाकर ईटों की बुनियादी भट्ठी पर रख कर काम चलाया जा सकता है। अंत: प्रज्वलित बॉयलरों के ढोल के भीतर ही एक अथवा दो अग्नि-नलिकाकार भट्ठी बनाकर और उनका प्रज्वलन कक्ष ईटों की बुनियाद में बनाकर, पीछे की तरफ से गरम गैसों को धूम्रनलिकाओं में से आगे की तरफ लौटा कर चिमनी में से निकाल दिया जाता है। यह बॉयलर ड्राइबैक नाम से प्रसिद्ध है। बायलरों में से एलिफैंट, अथवा टिस्चिबीन (Tischbein) नामक बायलर का यूरोप में अधिक उपयोग होता है। इसमें दो अथवा अधिक ढोल एक दूसरे के ऊपर नीचे लगे रहते हैं और उनका परस्पर संबंध बड़े व्यास के छोटे नलों द्वारा होता है। ऊपरवाले ढोल में पतली नलिकाएँ चाहे लगी हों या नहीं, लेकिन नीचेवाले ढोल में अवश्य ही भट्ठी और पतली पतली धूमनलिकाएँ होती है। इसी प्रकार के बॉयलर का परिष्कृत रूप जहाजी कामों के लिए भी बनाया गया है, जिसे स्कॉच बॉयलर कहते हैं। इसमें उपर्युक्त बॉयलरों के सब गुणों का समावेश हो गया है। लेकिन इसका प्रज्वलनकक्ष पूर्णतया बॉयलर के भीतर ही है, अत: इसमें किसी प्रकार की ईटों की चिनाई नहीं करनी पड़ती। पंप आदि चलाने के छोटे कामों के लिए जो अंत:प्रज्वलित बॉयलर बनाए जाते हैं, वे बहुधा खड़े बॉयलर होते हैं। इन्हें कॉकटन बॉयलर कहते हैं। ऐसे खड़े बॉयलर में मोटी मोटी दो जलनलियाँ लगी होती हैं, जिन्हें गैलोवे ट्यूब कहते हैं। जलनलियों के लाभों का वर्णन आगे किया गया है। रेल इंजन का बॉयलर अंत:प्रज्वलित अग्निनालयुक्त ही है, लेकिन इसकी भट्ठी में आजकल २-४ जलनलिकाएँ लगाने का भी रिवाज हो गया है।
जलनलिका बॉयलर (Water Tube Boiler)
इस प्रकार के बॉयलरों में छोटे आकार के खड़े(horizontal) बॉयलरों को छोड़ कर, जिनका उल्लेख ऊपर किया जा चुका है, अन्य सब जलनलिका बॉयलर बाह्यत: प्रज्वलित होते हैं। इन्हें बहुधा तीन श्रेणियों में विभाजित किया जाता है : *(१) जिनमें जलप्रवाही नलिकाएँ क्षितिज तल से झुकी हुई रहती हैं,
प्रथम दो श्रेणियों में तो जल का प्रवाह स्वत: ही गरमी की परिवहनक्रिया द्वारा होता रहता है, लेकिन तृतीय श्रेणी के बॉयलरों में किसी पंप की सहायता से बलपूर्वक प्रवाह चालू रखा जाता है। सभी जलनलिकायुक्त, बाह्यत: प्रज्वलित बॉयलरों में ऊपर और नीचे क्रमश: वाष्प और पानी के ढोल रहते हैं, जिन्हें परस्पर छोटी अथवा बड़ी व्यास की जलनलिकाओं से संबंधित कर एक अथवा अधिक संख्या में लगा दिया जाता है। ऊपरवाले ढोलों में वाष्प, अथवा पानी और वाष्प, दोनों का मिश्रण रहता है और नीचेवाले ढोल में केवल पानी और कभी कभी गाढ़ा पानी और कीचड़ भी रहता है। इस ढोल को मडंड्रम (mud drum) भी कहते हैं। विभिन्न ढोलो की नलिकाओं के पारस्परिक संबंध में विविधता रहने के कारण इन बॉयलरों के कई वर्ग बन जाते हैं।
आड़ी जलनलिकायुक्त बॉयलरों में बैवक़ॉक-विलकॉक्स बॉयलर सर्वोत्तम समझा जाता है। इसमें चार इंच व्यास की नलिकाओं की श्रेणियाँ हेडरों (headers) में दोनों तरफ से लगाकर, उनके सिरों को फुला दिया जाता है और फिर इन हेडरों के ऊपर की तरफ लगी चार इंच व्यास की ही, लेकिन कम लंबाई की, नालियों को उसी प्रकार से बैठ कर, उनके ऊपरी सिरों को वाष्प ढोल में बैठाकर, नीचे की नलिकाश्रेणियों के पूरे जाल को ढोल से आगे और पीछे की ओर से संबंधित कर दिया जाता है। पीछे वाले हेडरों का संबंध, नीचे की ओर से पंकसंग्राहक (mudbox) से कर दिया जाता है, जिसमें बॉयलर के काम करते समय कीचड़ और बहुत गाढ़ा पानी इकट्ठा हो जाता है जो सुविधानुसार बाहर निकाल दिया जाता है। स्थलीय बॉयलरों में वाष्प पानी के ढोल को नलियों की लंबाई की दिशा में रखा जाता है और जहाजी बॉयलरों में आड़ा भी रख सकते हैं।
निक्लाउजी (Niclausee) बॉयलर
पूर्ववर्णित जलनलिका बॉयलर से इसमें दो भिन्नताएँ हैं। इस बॉयलर की नलियों का बाहरी व्यास लगभग श्इंच होता है और वे छह छह इंचों के अंतर पर हेडरों से एक ही ओर से जुड़ी हैं और उनका मुड़ा हुआ भाग अधर में लटकता रहता है, जिस कारण पानी का प्रवाह एक ही दिशा में होता है। इन पतली पतली नलियों के बीच एक क्षेत्रीय नली (field tube) और होती है, जिससे नलियों की एक श्रेणी में से बहकर आया हुआ पानी क्षेत्रीय नली में जाकर, फिर दूसरी श्रेणी में प्रविष्ट हो जाता है। इस बॉयलर का उपयोग कारखानों के अलावा जहाजी कामों में अधिक होता है। फ्रांस के जहाजी बेड़ों में इसका अधिक प्रचार है। जर्मनी में भी जहाजी कर्मों के लिए इसी से मिलता जुलता एक बॉयलर बनाया गया था, जिसे दुर्र (Durr) बॉयलर कहते हैं।
स्टर्लिंग (Stirling) बॉयलर
इस बॉयलर में दो अथवा तीन वाष्पढोल ऊपर की तरफ और दो अथवा एक पानी का ढोल नीचे लगाकर उन्हें मुड़ी हुई जलनलिकाओं द्वारा जोड़ दिया जाता है तब उस ऐल्फा (Alpha) बॉयलर कहते हैं। सीधी जलनलिकाएँ लगाने से कई लाभ होते हैं : प्रथम तो वायु का व्यारोध (baffle) बड़ी सरलता से किया जा सकता है; दूसरे सीधी नलिकाओं को आवश्यकतानुसार जिस लंबाई की भी चाहें काटकर लगाया जा सकता है, अत: स्टॉक में फालतू नलियाँ नहीं रखनी पड़ती; तीसरे परीक्षा करते समय नलियों की परीक्षा ढोल के भीतर घुसकर सरलता से की जा सकती है और उन्हें बदला भी जा सकता है।
यारों और थॉर्नक्राफ्ट (Yarrow and Thorncraft) बॉयलर
इन बॉयलरों की गिनती जहाजों बॉयलरों में होती हैं, जो ऊर्ध्वाधर नलियों के लिए प्रसिद्ध हैं। इसकी सब जलनलिकाएँ सीधी ही हैं और नीचे के ढोल बेलनाकार होने के बदले डी (D) आकार के हैं। थॉर्नक्रॉफ्ट बॉयलर में बाहर की तरफ रहनेवाली नलिका श्रेणी कुछ धनुषाकार मुड़ी होती है।
उच्चदाब वाष्पजनित्र (High Pressure Steam Generators)
आजकल औद्योगिक क्षेत्र में इंजनों, टरबाइनों तथा अन्य प्रकार के यंत्रों और प्रक्रियाओं में वाष्प का खर्चा इतना अधिक होता है कि साधारण बॉयलर उस आवश्यकता को पूरी करने में असमर्थ रहते हैं। यारो और स्टर्लिंग बॉयलर, जिनका हमने ऊपर वर्णन किया है, थोड़े बहुत परिवर्तनों के साथ बड़े कारखानों और बिजली घरों के लिए कुछ अधिक उपयोगी तो हो गए, क्योंकि सुधार करने से उनमें कोयले की बुकनी, तेल और लोहा गलाने की भट्ठियों से खारिज होनेवाली गैसें भी जलाई जाने लगीं। फिर भी वे आधुनिक क्षेत्रों में पिछड़ गए, क्योंकि जहाजी कामों के लिए तो ५७५ पाउंड प्रति वर्ग इंच दाब का वाष्प, जिसका ऊँचा ताप ३९९° सें. हो, काफी समझा जाता है। यदि यारो और स्टर्लिग बॉयलरों में दो लाख पाउंड वाष्प उक्त दाब और ताप पर प्रति घंटा भी बना दें, तो इसे काफी समझा जाता है, लेकिन स्थलीय कारखानों और बिजली घरों में १,००० पाउंड प्रति वर्ग इंच और कभी कभी इससे ऊँचे दाब का वाष्प भी पाँच लाख पाउंड प्रति घंटा से भी अधिक मात्रा में खर्च हो जाता है। अत: ढोल और जलनलिकायुक्त बॉयलरों के बदले अधिकतर जलनलिकायुक्त कुछ ऐसे उपकरण बनाए जाने लगे हैं, जिनमें ढोल तो नाममात्र के लिए वाष्प संचित करने के निमित्त ही लगाया जाता है। इनकी और पुराने बॉयलरों की आकृति में अब कोई समानता नहीं रही, अत: इन्हें भापजनित्र (steam Generator) ही कहते हैं। भापजनित्र में विशुद्ध आसुत जल का पंपों के बल से पतली पतली नलियों में परिवहन और उन्हीं में वाष्पीकरण भी होता है। इस प्रकार के बॉयलरों को प्रज्वलनकक्ष एक बड़ी कोठरी के रूप में बनाया जाता है, जिसकी दीवारें अग्निसह ईटों की बनाकर उनके सहारे भीतर की तरफ जलनलिकाओं का अस्तर (lining) लगा दिया जाता है जो भट्ठी की ज्वालाओं में से विकिरण द्वारा आई हुई गरमी के एक बहुत बड़े अंश को सोख लेता है और शेष गरमी यथापूर्व तिरछी जलनलिकाओं और बॉयलर के ढोलों द्वारा अवशोषित होती है।
इसी प्रकार के वुउ वाष्पजनित्र नामक एक भीमकर्मा वाष्पजनित्र में कोयले की बुकनी जलाई जाती है। इसकी रचना और निर्माण न्यूयॉर्क की कांबश्चन इंजीनियरिंग कॉर्पोरेशन और लंदन की कांबश्चन जेनरेटर कंपनियों ने मिलकर किया है। यह ८०० पाउंड प्रति वर्ग इंच की दाब पर ७५ हजार पाउंड से लेकर चार लाख पाउंड प्रति घंटा वाष्प का उत्पादन करनेवाला बनाया जा सकता है। इसकी भट्ठी कोठरीनुमा होती है, जिसकी दीवारों के चारों और अनाच्छादित जलनलिकाओं की एक परत लगी रहती है। इस प्रज्वलनकक्ष के चारों कोनों पर, नीचे की ओर, कोयले की बुकनी संपीड़ित गरम हवा से मिश्रित कर, बलपूर्वक फुहारों द्वारा छोड़ी जाती है। एकदम प्रज्वलित होकर बड़ी भीषण अग्नि के बवंडर के रूप में जलती हुई गैस ऊपर को उठती है और इस प्रज्वलन कक्ष की छत के समीप नलियों के मध्य में से होती हुई प्राथमिक अतितप्तक (primary superheater) के क्षेत्र में प्रवेश कर और वहाँ से परावर्तित होकर, अवमंदक द्वार (damper door) में से होती हुई अतितप्तक में प्रवेश करती है, जिसमें से नीचे की दिशा में बहती हुई गैस वायुतप्तक में घूमकर ऊपर उठती है। यदि मितोपयोजक (economiser) लगा हो, तो गैस उसमें से होती हुई चिमनी में से बाहर निकल जाती है।
बलकृत संचालित वाष्पजनित्र (Forced Circulation Steam Generators)
इस प्रकार के वाष्पजनित्र कम से कम जगह घेरते हैं, किंतु अधिक से अधिक शक्तिशाली वाष्प का उत्पादन कर सकते हैं। इनमें एटमॉस् (Atmos), बेनसन् (Benson), लामॉण्ट (La mont), लॉफलर (Loffler), सुल्जर मोनोट्यूब (Sulzer monotube) और विलॉक्स (Velox) प्रसिद्ध हैं। इन्हें भी दो श्रेणियों में विभाजित किया जा सकता है।
लॉफलर, लामॉण्ट और विलोक्स की गिनती एक श्रेणी में होती है और बेन्सन तथा सुल्जर मोनोट्यूब की गिनती दूसरी श्रेणी में होती है।
लामॉण्ट वाष्पजनित्र
ढोल में जाकर, पानी का भाग तो नीचे की ओर इकट्ठा होकर फिर पंप में पहुँचता है और वाष्प ऊपरी भाग में इकट्ठा हो उसके ऊपर की ओर से दूसरी नली में होकर अतितापक (superheater) में पहुँचता है। अतितापक में वाष्प अधिक गरम हो जाता है, जहाँ के उपयोग के लिए वह निष्कासन वाल्ब द्वारा निकाल लिया जाता है। जितना वाष्प खर्च होता है, उसके बराबर के पानी की कमी पूरी करने के लिए एक दूसरा पंप मितोपयोजक के माध्यम से ढोल में ताजा भरणजल पहुँचाता रहता है। नलियों में पानी की जो मात्रा पंप के द्वारा चक्कर खाती रहती है, उसका बहुत थोड़ा सा ही अंश भरणजल के रूप में आता है। अत: उस पंप के ऊपर पड़नेवाले भार में कोई अंतर नहीं पड़ता और सदा वह एक सी गति से ही चलता रहता है। इस पंप के चलाने में वाष्पजनित्र द्वारा उत्पन्न शक्ति की लगभग ०.५% शक्ति ही खर्च होती है। यह पंप पंखुड़ी चक्रयुक्त अपकेंद्रिक ही होता है और इसकी बनावट इतनी मजबूत होती है कि वह जनित्र की पूरी दाब सह सकता है। अत: जलपरिभ्रमण के लिए एक ही पंप काफी होता है, लेकिन अधिक सावधानी बरतने के लिए दो पंप लगा दिए जाते हैं। प्रथम पंप तो बिजली से चलाया जाता है। और दूसरा वाष्प टरबाइन द्वारा। जब प्रथम पंप खराब हो जाता है तब नलों में जो दाबभिन्नता उत्पन्न होती है वह गेज से मालूम हो जाती है। इस समय इन नलों से संबंधित भिन्नक दाब रिले (differential pressure relay) स्वयं चैतन्य होकर, टरबाइन के वाष्प वाल्व को खोल देता है, जिसमें दूसरा पंप भी स्वयं चल पड़ता है।
रेल इंजनों के वाष्पजनित्र में पराउच्च दाब का प्रयोग पिछले ३० वर्षों से हो रहा है। इनमें श्मिट (Schmidt) प्रकार का वाष्पित्र होता है, जिसमें परकिंस के आवृत्त चक्र के अनुसार वाष्प बनाया जाता है। कुछ वाष्पित्र लोफलर श्वार्टज़कॉफ़ (Loffler-schwartzkopff) के सिद्धांतानुसार काम करते हैं।
भरणजल (Feed Water)
वाष्पोत्पादन के लिए प्रयुक्त होनेवाला जल मृदु और शुद्ध होना चाहिए, अन्यथा बॉयलर की कुशलता और जीवन कम हो जाता है। भरणजल का ताप २०° सें., या ४०° सें., या इसके ऊपर भी रह सकता है।
छोटे बॉयलर से अधिक वाष्प प्राप्त करने के लिए जल का अतितापन (superheating) किया जा सकता है। अतितापन के और भी लाभ हैं।
ईंधन
बॉयलर में कोई भी ईधन ठोस, द्रव और गैसीय, जो सुविधा से प्राप्त हो, उपयुक्त हो सकता है, यद्यपि इनके ऊष्मीय मान विभिन्न होते हैं। साधारणतया कोयला, पेट्रोलियम, लकड़ी तथा गैसें प्रयुक्त होती है (देखें, ईंधन)।
ज़ासी बीट्स
ज़ासी ओलिविया बीट्स (जर्मन: ) एक जर्मन-अमेरिकी अभिनेत्री हैं, जो एफएक्स कॉमेडी-ड्रामा सीरीज़ अटलांटा (२०१६-वर्तमान) में अपनी भूमिका के लिए जानी जाती हैं, जिसके लिए उन्हें एक हास्य श्रृंखला में उत्कृष्ट समर्थन के लिए प्राइमटाइम एमी अभिनेत्री अवार्ड के लिए नामांकन मिला।  वह नेटफ्लिक्स एंथोलॉजी श्रृंखला ईज़ी (२०१६-१७) में भी दिखाई दीं।
फिल्मों में, बीट्ज़ आपदा फिल्म जियोस्टॉर्म (२०१७) में दिखाई दी हैं, और इसके अतिरिक्त उन्होंने सुपरहीरो फिल्म डेडपूल २ (२०१८) में मार्वल कॉमिक्स चरित्र डोमिनो की और मनोवैज्ञानिक थ्रिलर जोकर (२०१९) में जोकर की प्रेमिका की भूमिका निभाई है।
प्रारंभिक जीवन
बीट्ज़ का जन्म बर्लिन, जर्मनी में हुआ था। उनके पिता एक जर्मन कैबिनेट निर्माता हैं, जिन्होंने बर्लिन की दीवार गिरने के बाद १९९० में संयुक्त राज्य अमेरिका में प्रवास किया, जबकि उनकी माँ न्यूयॉर्क से एक अफ्रीकी-अमेरिकी सामाजिक कार्यकर्ता हैं। उनके माता-पिता एक ही जगह काम करते हुए मिले थे, और जब वह बहुत छोटी थी, तब ही एक दूसरे से अलग हो गए थे। अपने परिवार के साथ न्यूयॉर्क आ जाने से पहले बीट्ज़ की स्कूली शिक्षा बर्लिन में हुई, घर पर अपने परिवार के साथ वह जर्मन और अंग्रेजी, दोनों भाषाओं में बात करती थी। न्यूयॉर्क के वॉशिंगटन हाइट्स क्षेत्र में रहते हुए, वह मस्कोटा न्यू स्कूल में पढ़ने के दौरान अभिनय में रुचि लेने लगी, और उन्होंने सामुदायिक थिएटरों और स्थानीय स्टेजों में प्रदर्शन करना शुरू किया। २००९ में उन्होंने ला गार्दिया आर्ट्स हाई स्कूल से स्नातक की उपाधि प्राप्त की, और स्किडमोर कॉलेज में दाखिला लिया, जहाँ से उन्होंने २०१३ में फ्रेंच भाषा में स्नातक की डिग्री प्राप्त की। वह एक साल तक पेरिस में भी रही हैं।
हेद्रिअन
हेद्रिअन (७६ - १३८) ११७ ई से १३८ ई तक रोमन सम्राट था।
हेद्रिअन का जन्म २४ जनवरी, सन् ७६ को हुआ। वह मूलत: स्पेनी था और त्राजन से उसका दूर का संबंध था। सन् ८५ में पिता की मृत्य के पश्चात् वह रोम के भावी सम्राट् त्राजन के संरक्षण में रहने लगा। बाद के पाँच वर्षों तक वह रोम में रहा। १५ वर्ष की उम्र में अपने जन्मस्थान को वापस लौट आया और सैनिक के रूप में उसके जीवन का आरंभ हुआ। सन् ९३ में त्राजन ने उसे रोम बुला लिया। सन् ९५ में एक ट्रिब्यून के रूप में बुडापेस्ट में उसकी नियुक्ति हुई, जहाँ से चार साल बाद वह रोम वापस चला आया। सन् १०० में महारानी पोलटिना ने उसका विवाह त्राजन की भतीजी विबिया साबिना से करा दिया। सन् १०१ में वह अर्थसचिव, १०५ में लोकाधिकारी और १०६ में प्रीतर बनाया गया। अपनी सख्त बीमारी के कारण जब त्राजन पूर्व से लौट आया तब उसने हेद्रिअन को सीरिया का गवर्नर और वहाँ का सेनापति नियुक्त किया। सन् ११७ में त्राजन ने उसे गोद लेकर अपना उत्तराधिकार को मान्यता प्रदान कर दी। वह उस समय रोम साम्राज्य की गद्दी पर बैठा जब वह चारों ओर गंभीर संकटों से घिरा हुआ था।
हेद्रिअन प्रतिभासंपन्न, प्रखरबुद्धि और आकर्षक व्यक्तित्व का आदमी था। वह ग्रीक सभ्यता का प्रशंसक था और उसमें अद्भुत कृतत्व शक्ति थी। ऐसा प्रसिद्ध है कि वह एक ही समय लिख, पढ़, बोल और डिक्टेट करा सकता था। उसने अपनी एक आत्मकथा भी लिखी थी, जो अब प्राप्त नहीं है। कहा जाता है, अपने शासन के अंतिम दिनों में वह बहुत निराश हो गया और उसने तीन बार आत्महत्या करने का प्रयत्न किया। १० जुलाई, १३८ को उसकी मृत्यु हो गई। रोम में टाइबर नदी के किनारे उसकी शानदार मजार अब भी विद्यमान है।
जांजगीर-चंपा लोक सभा निर्वाचन क्षेत्र
जांजगीर-चंपा लोक सभा निर्वाचन क्षेत्र भारत के छत्तीसगढ़ राज्य का एक लोक सभा निर्वाचन क्षेत्र है।
काज़ोर
काज़ोर (Kazor) भारत के सिक्किम राज्य के उत्तर सिक्किम ज़िले में स्थित एक गाँव है।
शे
शे (Shey) भारत के लद्दाख़ केन्द्रशासित प्रदेश के लेह ज़िले में स्थित एक बस्ती है। यह लेह-मनाली राजमार्ग पर लेह से 15 किमी दूर सिन्धु नदी के किनारे बसा हुआ है। पुराने काल में शे लद्दाख़ की राजधानी रहा है।
दामोदरपुर
दामोदरपुर में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
पिनाकिनी एक्स्प्रेस २७११
पिनाकिनी एक्स्प्रेस 2711  भारतीय रेल द्वारा संचालित एक मेल एक्स्प्रेस ट्रेन है। यह ट्रेन विजयवाडा जंक्शन रेलवे स्टेशन (स्टेशन कोड:BZA) से 06:00AM बजे छूटती है और चेन्नई सेंट्रल रेलवे स्टेशन (स्टेशन कोड:MAS) पर 01:00PM बजे पहुंचती है। इसकी यात्रा अवधि है 7 घंटे 0 मिनट।
सलालाह
सलालाह' (अरबी: لَلَالَة, लिप्यंतरित अलालाह), राजधानी और दक्षिणी ओमानी प्रान्त डफ़र की राजधानी और सबसे बड़ा शहर है। 2009 में इसकी जनसंख्या लगभग 197,169 थी।
सलालाह ओमान की सल्तनत में दूसरा सबसे बड़ा शहर है, और डफ़र प्रांत का सबसे बड़ा शहर है। सलालाह वर्तमान सुल्तान, काबूस बिन सईद का जन्मस्थान है। सलालाह मानसून / खैराफ मौसम के दौरान ओमान और फारस की खाड़ी क्षेत्र के अन्य हिस्सों से कई लोगों को आकर्षित करता है, जो जुलाई से सितंबर तक फैलता है।  क्षेत्र की जलवायु और मानसून शहर को कुछ सब्जियां और फल जैसे नारियल और केले उगाने की अनुमति देता है।  शहर के भीतर कई बगीचे हैं जहाँ ये सब्जियाँ और फल उगते हैं।
रामपुर गाँव, तिरवा (कन्नौज)
रामपुर तिरवा, कन्नौज, उत्तर प्रदेश स्थित एक गाँव है।
ग्रंथ
ग्रंथ का अर्थ पुस्तक होता है। यह मुख्य रूप से धार्मिक और ऐतिहासिक पुस्तकों के लिए प्रयोग किया जाता है।
धर्म ग्रंथ
धार्मिक पुस्तकों को धर्म ग्रंथ कहते हैं।
पुराप्रणाल
भूविज्ञान में पुराप्रणाल (Palaeochannel) किसी निष्क्रिय नदी या धारा की सरिता का मार्ग होता है जिसमें जल का प्रवाह बहुत काल से बन्द हो और जो पूरी तरह या अधिकतर तलछट से से भरी जा चुकी हो। कुछ पुराप्रणाल आसानी से देखे जा सकते हैं, लेकिन कुछ केवल अंतरिक्ष से ही स्पष्ट दिखते हैं।
मार्च २३ अभियान
मार्च २३ अभियान (Mouvement du 23-Mars), जिसे ऍम२३ ( M23 ) और कांगोई क्रान्तिकारी सेना ( Congolese Revolutionary Army ) के नाम से भी जाना जाता है, अफ़्रीका के कांगो लोकतान्त्रिक गणराज्य के पूर्वी भागों में सक्रीय एक विद्रोही सैनिक संगठन है। यह विशेषकर उत्तर कीवू प्रान्त में गतिविधियाँ करता है। वर्तमान में यह कांगो की केन्द्रीय सरकार के विरुद्ध लड़ रहा है और इन मुठभेड़ों की वजह से बहुत से स्थानीय नागरिक अपने घरों से विस्थापित हुए हैं। २० नवम्बर २०१२ को ऍम२३ ने उत्तर कीवू की राजधानी गोमा पर क़ब्ज़ा कर लिया था, जो १० लाख से अधिक की आबादी रखता है, लेकिन कुछ ही दिनों बाद उसका नियंत्रण खो बैठा।
पर्ल सिटी एक्स्प्रेस २६९४
पर्ल सिटी एक्स्प्रेस 2694  भारतीय रेल द्वारा संचालित एक मेल एक्स्प्रेस ट्रेन है। यह ट्रेन टूटीकोरिन रेलवे स्टेशन (स्टेशन कोड:TN) से 07:45PM बजे छूटती है और चेन्नई एग्मोर रेलवे स्टेशन (स्टेशन कोड:MS) पर 07:40AM बजे पहुंचती है। इसकी यात्रा अवधि है 11 घंटे 55 मिनट।
फ़्रांसिसी राष्ट्रपति चुनाव, 2007
2007 फ़्रासिसी राष्ट्रपति चुनाव ज़्याक शिराक के बाद राष्ट्रपति उम्मेद करने लिए एक चुनाव था। इसमें द्वितीय राउंड में सेगोलेन रोयाल और निकोला सार्कोज़ी था। सार्कोज़ी जीता गया।
सोमपाल कामी
सोमपाल कामी (जन्म:२ फरवरी १९९६) नेपाली क्रिकेट खिलाड़ी हैं। वह दाएँ हाथ बल्लेबाज तथा दाएँ हाथ मध्यम-तिब्र गति के गेंदबाज हैं। सोमपाल कामी सन् २०१३ से नेपाली राष्ट्रीय क्रिकेट टीमकी नियमित सदस्य हैं।
पगंराडी, नैनीताल तहसील
पगंराडी, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
दास्वत खप
दास्वत खप में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
वैराग्य
वैराग्य, हिन्दू, बौद्ध तथा जैन आदि दर्शनों में प्रचलित प्रसिद्ध अवधारणा है जिसका मोटा अर्थ संसार की उन वस्तुओं एवं कर्मों से विरत होना है जिसमें सामान्य लोग लगे रहते हैं। 'वैराग्य', वि+राग से व्युत्पन्न है, जिसका अर्थ राग से विलग होना है।
वैराग्य का अर्थ है, खिंचाव का अभाव। वैराग्य के सम्बन्ध में महर्षि पतंजलि ने कहा है—
वैराग्य के चरण
योगदर्शन में वैराग्य के 'अपर वैराग्य' और 'पर वैराग्य' दो प्रमुख भेद बतलाये गये हैं।
यतमान : जिसमें विषयों को छोड़ने का प्रयत्न तो रहता है, किन्तु छोड़ नहीं पाता यह यतमान वैराग्य है।
व्यतिरेकी : शब्दादि विषयों में से कुछ का राग तो हट जाये किन्तु कुछ का न हटे तब व्यतिरेकी वैराग्य समझना चाहिए।
एकेन्द्रिय : मन भी एक इन्द्रिय है। जब इन्द्रियों के विषयों का आकर्षण तो न रहे, किन्तु मन में उनका चिन्तन हो तब एकेन्द्रिय वैराग्य होता है। इस अवस्था में प्रतिज्ञा के बल से ही मन और इन्द्रियों का निग्रह होता है।
वशीकार : वशीकार वैराग्य होने पर मन और इन्द्रियाँ अपने अधीन हो जाती हैं तथा अनेक प्रकार के चमत्कार भी होने लगते हैं। यहाँ तक तो ‘अपर वैराग्य’ हुआ।
जब गुणों का कोई आकर्षण नहीं रहता, सर्वज्ञता और चमत्कारों से भी वैराग्य होकर स्वरुप में स्थिति रहती है तब ‘पर वैराग्य’ होता है अथवा एकाग्रता से जो सुख होता है उसको भी त्याग देना, गुणातीत हो जाना ही ‘पर वैराग्य’ है।
विवरण
तपस्या       '  '
) एक जीवन शैली है जो अक्सर आध्यात्मिक लक्ष्यों का पीछा करने के उद्देश्य से, कामुक सुखों से संयम की विशेषता है। सन्यासी अपनी प्रथाओं के लिए दुनिया से हट सकते हैं या अपने समाज का हिस्सा बने रह सकते हैं, लेकिन आम तौर पर एक मितव्ययी जीवन शैली अपनाते हैं, जो भौतिक संपत्ति और भौतिक सुखों के त्याग की विशेषता है, और धर्म या प्रतिबिंब के अभ्यास पर ध्यान केंद्रित करते हुए उपवास भी करते हैं। आध्यात्मिक मामलों पर। विभिन्न व्यक्तियों ने खुद को व्यसनों से मुक्त करने के लिए एक तपस्वी जीवन शैली का भी प्रयास किया है, उनमें से कुछ विशेष रूप से आधुनिक जीवन के लिए, जैसे कि पैसा, शराब, तंबाकू, ड्रग्स, मनोरंजन, सेक्स, भोजन, आदि
बौद्ध धर्म, जैन धर्म, हिंदू धर्म, इस्लाम, ईसाई धर्म, यहूदी धर्म, रूढ़िवाद, एपिक्यूरिज्म, और पाइथागोरियनवाद सहित कई धार्मिक और दार्शनिक परंपराओं में तपस्या ऐतिहासिक रूप से देखी गई है और कुछ धार्मिक अनुयायियों के बीच समकालीन प्रथाएं जारी हैं।
अभ्यासी मुक्ति, मोक्ष या आध्यात्मिकता की खोज में, कामुक सुखों को त्याग देते हैं और एक संयमी जीवन शैली का नेतृत्व करते हैं। कई सन्यासियों का मानना है कि शरीर को शुद्ध करने की क्रिया आत्मा को शुद्ध करने में मदद करती है, और इस प्रकार ईश्वर के साथ एक बड़ा संबंध प्राप्त करती है या आंतरिक शांति प्राप्त करती है। यह अनुष्ठान, आनंद का त्याग, या आत्म-वैराग्य का रूप ले सकता है। हालांकि, तपस्वियों का कहना है कि आत्म-लगाए गए प्रतिबंध उन्हें अपने जीवन के विभिन्न क्षेत्रों में अधिक स्वतंत्रता प्रदान करते हैं, जैसे कि विचारों की स्पष्टता में वृद्धि और संभावित विनाशकारी प्रलोभनों का विरोध करने की क्षमता। तपस्या को प्राचीन धर्मशास्त्रों में आध्यात्मिक परिवर्तन की यात्रा के रूप में देखा जाता है, जहां सरल पर्याप्त है, आनंद भीतर है, मितव्ययी बहुतायत है। इसके विपरीत, कई प्राचीन धार्मिक परंपराएं, जैसे कि प्राचीन मिस्र का धर्म, और डायोनिसियन रहस्य, वामाचार, और आधुनिक पश्चिमी तांत्रिक वामपंथी मार्ग परंपराएं खुले तौर पर तपस्वी प्रथाओं को अस्वीकार करती हैं और या तो विभिन्न प्रकार के सुखवाद या महत्व पर ध्यान केंद्रित करती हैं। पारिवारिक जीवन के, दोनों ब्रह्मचर्य को अस्वीकार कर रहे हैं।
एलीसन हनिंगन
एलीसन ली हनिंगन (Alyson Hannigan, जन्म २४ मार्च १९७४) एक अमरीकी अभिनेत्री है। वह बफी द वैम्पायर स्लेयर में अपनी विलो रोज़न्बर्ग की भूमिका, अमेरिकन पाई फ़िल्मों में मिशेल फ्लाहर्टी व सीबीएस के धारावाहिक हाउ आई मेट योर मदर मे लिली एल्ड्रिन की भूमिका के लिए जानी जाती है।
शुरूआती जीवन
हनिंगन का जन्म वॉशिंगटन डी॰ सी॰ मे हुआ था। वह एमिली पोस्नर, एक रियल इस्टेट एजंट, व ऐल हनिंगन, एक ट्रक ड्राइवर, की इकलोती बेटी है। हनिंगन अपने पिता की ओर से आयरिश वंश की व माँ की ओर से यहूदी है। जब वे दो वर्ष की थी तब उनके माता-पिता का तलाक हो गया और उनकी परवरिश उनकी माँ की अटलांटा मे की।
शुरूआती करियर
हालांकि हनिंगन कई "एक्टिव पैरेंटिंग" फ़िल्मों मे एक शिशु के तौर पर दिखी है व डंकन हिंस कुकी मिक्स के विज्ञापनों मे १९७८ मे भी कार्य कर चुकी है, परन्तु उनकी जब वे १९८५ मे लोस एंजेल्स मे रहने आई तब से उनके अभिनय करियर की शुरुआत हुई। अपनी माँ के साथ रहते हुए उन्होंने नॉर्थ होलीवुड हाई स्कुल मे पढ़ाई की और जब वे अपने पिता के पास सांता बार्बरा मे रहने जाती तब वे कई एजंटों के लिए ऑडिशन भी देती। नॉर्थ होलीवुड हाई स्कुल के बाद उन्होंने कैलिफोर्निया स्टेट यूनिवर्सिटी, नॉर्थरीज मे सायाकोलोजी मे उपाधी ग्रहण की।
हनिंगन की पहली फ़िल्म भूमिका माई मदर इज़ एन एलियन, एक विज्ञान पर आधारित हास्य फ़िल्म मे थी जिसे १९८८ मे रिलीज़ किया गया था। फ़िल्म मे उनके सह कलाकार सेथ ग्रीन आगे चलकर उनके बफी धारावाहिक के सदस्य बन गए जो परदे पर उनके प्रेमी की भूमिका निभाने वाले थे। बाद मे १९८९ मे उन्हें टीवी धारावाहिक, एबीसी की फ्री स्पिरिट मे अपना पहला कार्य मिला।
करियर मे उछाल (१९९७-अबतक)
१९९७ मे २३ वर्ष की उम्र मे हनिंगन को टीवी धारावाहिक बफी द वैम्पायर स्लेयर मे विलो रोज़न्बर्ग की भूमिका डी गई जो बफी की सहेली थी। यह धारावाहिक बेहद सफल रहा और इसके चलते हनिंगन को लोकप्रियता हासिल हुई। इस भूमिका के कारण हनिंगन को कई फ़िल्मों जैसे अमेरिकन पाई, अमेरिकन पाई २, बॉयिज़ एंड गर्ल्स और अमेरिकन वेडिंग मे भूमिकाएं मिली। २००३ मे जब बफी समाप्त हुआ तब हनिंगन की एक एपिसोड की कमाई $२५०,००० थी।
२००४ मे हनिंगन ने वेन हैरी मेट सैली... के रंगमंच रूपांतरण मे ल्यूक पेरी के साथ काम किया। २००५ मे वे टेलिविज़न धारावाहिक की तरह पुनः मुडी और हीट हास्य धारावाहिक हाउ आई मेट योर मदर मे लिली की भूमिका निभाई। इसके साथ ही उन्होंने वेरोनिका मार्स में ट्रीना एकोलास की अतिथि कलाकार की भूमिका भी अदा की। फ़रवरी २००६ मे हनिंगन ने डेट मूवी मे जुलिया जोन्स की भूमिका निभाई।
वे अमेरिकन रीयूनियन मे पुनः मिशेल की भूमिका मे दिखाई दी।
निजी जीवन
हनिंगन के जिंजर फिश व मरिलिन मैनसन के साथ प्रेम सम्बन्ध रहे है। उन्होंने अभिनेता एलेक्सिस डेनिसोफ़ के साथ डेज़र्ट हॉट स्प्रिंग्स, कैलिफोर्निया स्थित टू बंच पाम्स रेसॉर्ट मे ११ अक्टूबर २००३ को शादी की। उन्होंने सैंटा मोनिका, कैलिफोर्निया मे मिलकर एक घर ख़रीदा। उनकी बेटी, सत्याना मारी डेनिसोफ़ का जन्म शादी के पाँच साल बाद २४ मार्च २००९ को, हनिंगन के ३५वे जन्म दिन पर हुआ। दिसंबर २०११ मे हनिंगन के प्रतिनिधि ने घोषणा की कि हनिंगन दूसरे बच्चे को जन्म देने वाली है।
उनियों पूर अँ मुवमॉ पॉपुलेर
उनियों पूर अँ मुवमॉ पॉउलेर (फ़्रांसिसी: Union pour un Mouvement Populaire) एक फ़्रासिसी राजनैतिक दल है। नेता है निकोला सार्कोज़ी।
पर्ल सिटी एक्स्प्रेस २६९३
पर्ल सिटी एक्स्प्रेस 2693  भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई एग्मोर रेलवे स्टेशन (स्टेशन कोड:MS) से 07:30PM बजे छूटती है और टूटीकोरिन रेलवे स्टेशन (स्टेशन कोड:TN) पर 07:25AM बजे पहुंचती है। इसकी यात्रा अवधि है 11 घंटे 55 मिनट।
लाबी, सिक्किम
लाबी (Labi) भारत के सिक्किम राज्य के उत्तर सिक्किम ज़िले में स्थित एक गाँव है।
के ए नीलकांत शास्त्री
के ए नीलकांत शास्त्री  को साहित्य एवं शिक्षा के क्षेत्र में सन १९५७ में पद्म भूषण से सम्मानित किया गया। ये तमिलनाडु राज्य से हैं।
[ए हिस्ट्री आफ एनसिऐन्ट इंडिया नामक पुस्तक लिखी[श्रेणी:१९५७ पद्म भूषण]]
ग्या, लेह
ग्या (Gya) भारत के लद्दाख़ केन्द्रशासित प्रदेश के लेह ज़िले में स्थित एक बस्ती है। यह लेह-मनाली राजमार्ग पर त्सो कार और स्तारत्सापुक त्सो नामक झीलों के समीप बसा हुआ है।